[{"text_idx": "#000001", "text": "Syrcas o Gymru yn Efrog Newydd"}, {"text_idx": "#000002", "text": "Arloesedd, ymrwymiad a chymuned \u2013 mae syrcas enwog NoFit State yn cynrychioli cymaint o bethau gwych Cymru, a \u2018da ni\u2019n hoffi meddwl bod Halen Mo\u0302n yn gwneud yr un peth. Er efallai nad oedd y cydweithio yn ddisgwyliedig, mae gennym lawer yn gyffredin gyda\u2019r cwmni syrcas llwyddiannus, deinamig sy\u2019n cynrychioli Cymru ledled y byd, ac roeddem wrth ein bodd i fod yn halltu eu popcorn wrth iddynt gymryd eu sioe trawiadol, \u2018Bianco\u2019, i Efrog Newydd."}, {"text_idx": "#000003", "text": "Drwy gydol mis Mai, roedd y cwmni wedi ymgartrefu yn uniongyrchol o dan Pont Brooklyn, Efrog Newydd. Da ni\u2019n siarad o brofiad wrth ddweud bod y sioe yn hollol fythgofiadwy. Fel dywed NoFit State:\n\u2018Mae syrcas cyfoes wedi gwreiddio yn y gymuned deithiol sydd yn troi i fyny, codi pabell, ennyn cynulleidfa, ac yna gadael gyda glaswellt gwastad fel yr unig atgof i ddangos eu bod erioed yno. Y syrcas yw\u2019r dieithriaid sy\u2019n byw yn ein plith \u2013 ac os ydym yn rhedeg i ffwrdd i ymuno a\u0302 nhw, rydym yn taflu ein swildod, ein confensiynau, a rheolau cymdeithas sefydlog i ffwrdd\u2019."}, {"text_idx": "#000004", "text": "Halen Mo\u0302n eisoes yn cael ei ddefnyddio gan gogyddion, cynhyrchwyr a chariadon bwyd ar hyd a lled America \u2013 o fwyty enwog Dan Barber Blue Hills yn Ninas Efrog Newydd i unigolyn sy\u2019n gwneud caws artisan yn Texas, ond dyma\u2019r tro cyntaf i ni erioed halltu byrbrydau syrcas o\u2019r ansawdd uchaf yr ochr arall i\u2019r Iwerydd.\nOs ydych yn awyddus i weld syrcas NoFit State ychydig yn nes at adref, byddant yn perfformio\u2019r sioe newydd yn Pontio Bangor, ar Orffennaf 10fed."}]